P-klubi

Sinisten haalareiden rastikierros ja bileet
2023-03-21 16:30 - 23:30 (Europe/Helsinki) | Heidi’s Bier Bar, Aurakatu 14, Turku, 20100
Nyt kun kevät tulee ja lumet sulaa, on aika sinisten haalarien jatkaa perinnettään ja ilmestyä koloistaan suunnaten askeleensa kohti poikkitieteellistä tapahtumaa. Adamas, Anglica, Forum Romanum, KY-Hansa, KY-Tricolore, KY-Troika, Nucleus, P-klubi, Putex, Taotao, Visio ja Wiiniklubi kokoontuvat tiistaina 21.3. rastikierroksen pariin, jonka jälkeen siniset haalarit suuntaavat tietenkin unohtumattomille jatkoille Heidi’s Bier Bariin.

Kokoa siis 4-6 hengen joukkue ja tule aloittelemaan ilta rastikierrokselle, jossa paras tiimi voittaa itselleen huikean palkinnon! Ilmoittautuminen tapahtumaan aukeaa tiistaina 14.3. klo 14, jonne yksi henkilö joukkueesta ilmoittautuu. Ilmoittautuminen on auki perjantaihin 17.3. klo 23.59 asti. Paikkoja tiimeille on rajattu määrä, joten ole nopea! Yksi henkilö tiimistä siis ilmoittaa koko joukkueen. Forms -lomake julkaistaan tässä Facebook -tapahtumassa ennen ilmoittautumisen alkua, joten kannattaa täydentää tiedot jo etukäteen ja lähettää lomake, kun kello lyö 14. HUOM!! Ennen klo 14 tulevia ilmoittautumisia ei oteta huomioon. Kierros kustantaa 6e/hlö ja se sisältää rastien lystin lisäksi upean haalarimerkin, sekä pääsyn ainutlaatuisille jatkoille. Maksuohjeet tulevat myöhemmin sähköpostiin.

Älä huoli, jos et pääse rastikierrokselle, sillä Heidi’sin jatkobileet ovat avoinna muunkin värisille haalareille edulliseen 3e hintaan.

Kokoonnumme klo 16.30 rastikierroksen alussa Yliopistonmäellä suihkulähteen vieressä, jossa rastikierrokselle osallistuvat saavat tarvittavat tiedot ja haalarimerkin. Rastit sijaitsevat yliopiston alueella ja niiden sijainnin näkee sähköisestä kartasta. Ota rastikierrokselle OPM, jos et halua turvautua vain rastien mahdolliseen alkoholitarjontaan. Rasteja on aikaa suorittaa klo 21 asti, jonka jälkeen palkinnot jaetaan Turun Tuomiokirkon edessä.

Nähdään rasteilla ja jatkoilemassa!

Rakkain terveisin,
Adamas, Anglica, Forum Romanum, KY-Hansa, KY-Tricolore, KY-Troika, Nucleus, P-klubi, Putex, Taotao, Visio ja Wiiniklubi

MITÄ? Sinisten haalareiden rastikierros ja bileet
MISSÄ? Yliopiston alue, jatkobileet Heidi’s Bier Barissa klo 22 euron shottien kera!
MILLOIN? Tiistaina 21.3. klo 16.30 alkaen
KUI PAL? 6e (pelkät jatkot 3e)
MITÄ PÄÄL? Tietenkin SINISET haalarit

P-klubin sääntömääräinen kevätkokous
2023-03-16 16:00 - 18:00 | Turku-sali, Rehtorinpellonkatu 4A, Turku, Finland
Tervetuloa P-klubin sääntömääräiseen kevätkokoukseen torstaina 16.3. kello 16 alkaen Turku-saliin.
Yhdistyslaissa ja yhdistyksen säännöissä säädettyjen asioiden lisäksi kokouksessa päätetään yhdistyksen omistaman osakeyhtiön asioista. Jäsenistölistalle välitetään kokouskutsut sekä niiden liitteet sähköpostitse.

Tapahtumassa kahvitarjoilu.

P-klubin ja TYYn vaalibileet
2023-03-15 21:00 - 23:30 | Saaristobaari, Aurakatu 14, Turku, Finland
Kiinnostaako sinua bilettää muiden politiikasta kiinnostuneiden opiskelijoiden kanssa? Haluatko sinä tanssia ulkoministeri Pekka ”DJ Pexi” Haaviston biittien tahtiin?

Tule mukaan juhlistamaan vuoden 2023 eduskuntavaaleja Saaristobaariin 15.3. kello 19 eteenpäin.

Nämä bileet ovat aikaisemmin päivällä järjestettävän eduskuntavaalipaneelin tavoin avoimet kaikille. 3€ pääsymaksun yhteydessä saat myös upean teeman mukaisen haalarimerkin.
Tapahtuman täsmällisempi aikataulu tarkentuu myöhemmin.

Nähdään Saaristobaarissa!

P-klubin ja TYYn eduskuntavaalipaneeli 2023
2023-03-15 14:00 - 16:00 | Educarium, Assistentinkatu 5, Turku, 20014, Finland
P-klubi ja TYY järjestävät eduskuntavaalipaneelin 15.3. klo 14.15 -15.45 Educariumilla Edu1 -salissa.

Tapahtuman yhteydessä järjestetään myös vaalitori Educariumin aulassa klo 16-17. Vaalipaneelin ehdokkaiden lisäksi vaalitorille ovat tervetulleita kaikki Varsinais-Suomessa ehdokkaita asettaneet puolueet. (Ilmoitukset etukäteen osoitteeseen mkkare@utu.fi)
Paikalle paneeliin saapuu eduskuntapuolueiden ehdokkaita, jotka julkaistaan tapahtumassa myöhemmin.

Mikäli mielessäsi on poliittinen teema tai kysymys ja haluaisit, että sitä mahdollisesti käsitellään vaalipaneelissa, alla olevasta linkistä pystyt ehdottamaan sinua kiinnostavia teemoja ja kysymyksiä.
https://forms.gle/9igtZve3PX6jZUwd9

Tilaisuus on kaikille avoin, joten saavu paikalle kuuntelemaan keskustelua kevään polttavista vaalikysymyksistä ja esittämään kysymyksiä ehdokkaille!

Tervetuloa!

Vuosijuhlatoimikunnan ensimmäinen kokous
2023-03-14 16:00 - 18:00 | Toimisto, Rehtorinpellonkatu 4B, Turku, 20500, Finland
Kevään lähestyessä on aika alkaa suunnittelemaan P-klubin perinteikkäitä vuosijuhlia, joita päästään juhlimaan ensi syksynä.

Vuosijuhlatoimikunnan ensimmäinen kokous järjestetään keskiviikkona 14.3. klo 16.00 alkaen P-klubin toimistolla.
Tervetuloa toimistolle ideoimaan ja suunnittelemaan tulevia vuosijuhlia, nähdään vuosijuhlatoimikunnassa!

Kaverisitsit
2023-03-09 18:00 - 22:00 | Q-talo, Nummenpuistokatu 2, Turku, Varsinais-Suomi, 20540, Finland
Mitä yhteistä on Dj:llä ja Pj:llä? No ei mitään, paitsi että ne rimmaa! Odotetut kaverisitsit ovat täällä taas ja teema on riimitiimit. Nappaa siis kaverisi mukaan, keksikää hauska riimipari ja tulkaa sitsaamaan Q-talolle torstaina 9.3.2023. klo 18:00 alkaen.

Nyt sinulla on mahdollisuus tutustuttaa kaverisi P-klubin ainutlaatuisiin ja mukaansatempaaviin sitsiperinteisiin. Teemana toimii riimitiimi, eli pukeudutte riimiparin mukaan. Muistakaa käyttää luovuutta, sillä parhaiten pukeutunut pari palkitaan. Iltaa jatketaan Night Club Vegasissa järjestettävillä riimitiimi bileillä, jonne sitseille osallistuneet pääsevät ilmaiseksi.

Sitsit maksavat 13€/15€ riippuen juomavalinnasta. Maksuohjeet lähetetään sitseille mahtuneille ilmoittautumisajan päätyttyä. Ilmoittaja maksaa molempien osallistujien sitsimaksun.
Tapahtuma on OPM.

P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Kaverisitsien turvahenkilöinä toimivat:
Hennika Rahko 0401868665
Lotta Pukkila 0451341415

Voit olla heihin yhteydessä matalalla kynnyksellä ongelmatilanteissa. Lisätietoja turvahenkilökäytännöstä saat yhdenvertaisuusvastaavilta Anna Kuittiselta (ankkui@utu.fi) ja Vilppu Tolvilta (vttolv@utu.fi).
Mikäli sitseistä herää kysymyksiä, olethan yhteydessä festiksiin, festikset@gmail.com

Liikuntaekskursio Megazoneen
2023-03-07 17:00 - 19:00 | Megazone, Eerikinkatu 4, Turku, Finland
Nyt on viimein koittanut kevään liikuntaekskursion aika! Tarkoituksena olisi järjestää kaksi henkeäsalpaavaa lasertaistelua Turun isoimmassa sokkelossa Turun Megazonessa, joka sijaitsee osoitteessa Eerikinkatu 4 eli samassa rakennuksessa keskustan Lidlin ja Hotel Scandic Julian kanssa.

Ekskursio järjestetään tiistaina 7.3 klo 17.15 – 18.10 välisenä aikana. Paikan päällä tulisi olla klo. 17.00, sillä pelaajien tulee kerrata pelin säännöt. Tapahtuman hinta oт 15e/osallistuja.

Pelissä on kolme 6 hengen joukkuetta, mutta mikäli osallistujia on enemmän, voi joukkueetkin olla isompia. Muista siis ottaa kaverin mukaan, niin pääsette samaan joukkueeseen tai kilpailemaan suuremmasta pistesaldosta, jos ei ole vielä selvää kumpi teistä on paita ja kumpi on peppu.

Valitse puolesi ja liittolaisesi huolella. Mikä muu onkaan parempi paikka todistaa, että sinisillä lehvillä on valta Suomessa, kuin Megazonen taistelukentällä. Nähdään siis sokkelossa!
Ilmoittautumislomake: https://docs.google.com/…/1FAIpQLScfBPFIIsrS2QNQ0…/viewform…

POP-toimikunta vol. 1
2023-03-01 17:00 - 18:00 | Toimisto, Rehtorinpellonkatu 4B, Turku, 20500, Finland
Tervetuloa mukaan järjestämään vuoden 2023 POP-päiviä!

Tänä vuonna Politiikan opiskelijoiden päivät palaavat Turkuun, ja ensimmäinen POP-toimikunnan tapaaminen järjestetään keskiviikkona 1.3. klo 17.00 Toimistolla. Toimikunnassa on tarkoitus polkaista tapahtuman suunnittelu käyntiin muun muassa ohjelman, logistiikan, grafiikan, teeman ja varainhankinnan kautta.

Tapahtuma on tarkoitettu kaikille klubilaisille, joita kiinnostaa näyttää kaikille kollegoille, kuinka POP-päivät tulee järjestää. Tarjolla on myös kahvia keksien kera.

https://www.facebook.com/events/727009698996322/?acontext=%7B%22event_action_history%22%3A%5B%7B%22extra_data%22%3A%22%22%2C%22mechanism%22%3A%22left_rail%22%2C%22surface%22%3A%22bookmark%22%7D%2C%7B%22extra_data%22%3A%22%22%2C%22mechanism%22%3A%22calendar_hosting_events_unit%22%2C%22surface%22%3A%22bookmark_calendar%22%7D%5D%2C%22ref_notif_type%22%3Anull%7D

Laulunjohtajakoulutus
2023-02-28 18:00 - 20:00 | Toimisto, Rehtorinpellonkatu 4B, Turku, 20500, Finland
Oletko aina halunnut oppia laulunjohtamisen salat ja päästä lumoamaan sitsikansan?

Osallistumalla laulunjohtajakoulutukseen pääset toteuttamaan haaveesi ja oppimaan sitsikulttuurin perinteet sekä laulunjohtajan taidot. Koulutukseen osallistuminen ei vaadi sinulta syvällistä tietoa sitsaamisesta eikä erityistä laulutaitoa, vaan tärkeintä on aito kiinnostus sitsaamista kohtaan! Koulutukseen osallistuminen ei myöskään velvoita toimimaan laulunjohtajana.

Laulunjohtajakoulutus järjestetään P-klubin toimistolla keskiviikkona 28.2. klo 18:00 alkaen Mikko Kohon johdolla. Koulutuksen aikaan tarjolla on myös pientä purtavaa.

Nappaa laulukirja mukaasi ja suuntaa toimistolle oppimaan laulunjohtamisen salat!

Varainhankintatoimikunta
2023-02-22 17:00 - 19:00 | Toimisto, Rehtorinpellonkatu 4B, Turku, 20500, Finland
Tervetuloa varainhankintatoimikuntaan P-klubin toimistolle 22.2.2023 klo 17 eteenpäin!

Illan tavoitteena on löytää uusia ratkaisuja ja ideoita P-klubin varainhankintaan, ja sitä kautta kehittää varainhankintaa vielä entistäkin paremmalle ja vakaammalle tasolle. Olet tervetullut matalalla kynnyksellä keskusteleman ja ideoimaan kanssamme. Suuntaa siis kohti toimistoa tuona kauniina helmikuisena iltana! Mukana pohtimassa on tietenkin myös muu hallitus. Tarjolla kahvia, keksejä ja varakkaita ideoita.

Tervetuloa!

MISSÄ? P-klubin toimistolla
MITÄ? Money making!
MILLOIN? 22.2. klo 17 eteenpäin
MIKSI? Koska klubille rahaa

P-klubin laskiainen
2023-02-21 12:00 - 23:30 | Toimisto, Rehtorinpellonkatu 4B, Turku, 20500, Finland
Olemme lasketelleet aikaan, jolloin P-klubin laskiainen on jälleen ajankohtainen! Tule ja vietä laskiaistiistaita pullan, bingon ja karaoken kera hyvää seuraa unohtamatta. Päivä alkaa pidennetyllä laskiaspäivystyksellä, jossa voit nauttia laskiaispullatarjonnasta sekä Stroh-teen luomasta lämmöstä. Alla päivän tarkempi aikataulu:

Klo 12-16 Laskiaispäivystys
– Tarjolla kylmän talvipäivän pelastavaa Stroh-teetä sekä rakkaudella leivottuja laskiaispullia.
Klo 16-19 Toimistolla hengailua
– Luvassa huikea laskiaisbingo vieläkin huikeammilla palkinnoilla.
Klo 19 –>
– Illalla suuntaamme karaokebaari CocoLocoon nauttimaan hyvästä tunnelmasta ja kauniista karaokesta.

MITÄ: Laskiaispäivystys, laskiaisbingo ja karaoke
MISSÄ: Toimisto ja CocoLoco
Milloin: Tiistai 15.2. klo 12.00 –>

Pääaineinfo
2023-02-09 15:30 - 17:00 | Turku-sali, Rehtorinpellonkatu 4A, Turku, Finland
Mietityttääkö pääaine? Tuskailetko erikoistumislinjojen valinnan kanssa? Pohditko loikkaamista?
Tervetuloa P-klubin 9.2. fukseille järjestämään pääaineinfoon Turku-saliin. Tapahtumassa kopot ovat paikalla esittelemässä pääaineita, ja vanhemmat opiskelijat esittelevät erikoistumislinjoja tarkemmin. Tapahtuma tarjoaa tarkempaa tietoa tutkinnon rakenteesta ja apua valintojen tekemiseen. Tapahtuma on alkoholiton.

Mitä: Pääaineinfo
Missä: Turku-sali (Yo-talo A)
Milloin: To 9.2. klo 15:30-17:00
Miksi: Apua suuriin valintoihin!
Näytä vähemmän

Kevään jäsenistösitsit
2023-01-31 18:00 - 22:00 | Q-talo, Nummenpuistokatu 2, Turku, Varsinais-Suomi, 20540, Finland
On jälleen aika laittaa haalarit päälle ja juhlia kevätlukukauden alkua yhdessä! Kevään jäsenistösitsit
järjestetään tiistaina 31.1. Q-talolla klo 18.00 alkaen. Ilmoittautuminen alkaa keskiviikkona 18.1. klo
13.00 ja päättyy sunnuntaina 22.1. klo 23.59. Pukukoodina jässyillä toimii tuttuun tapaan haalarit.
Sitsien päätyttyä iltaa jatketaan Night Club Marilynissa, jonne koko jäsenistö on tervetullut.

P-klubin ja SYY-Turun harkkapaneeli Proffan kellarin kabinetissa klo 18.30
2022-12-14 18:30
Pelottaako harkka? Oletko hukassa harkan hakemisen kanssa tai ihan muuten vain elämässä? Haluatko näyttää muille, kuinka hyvin tunnet harkkahaun erinäiset koukerot?
Jos kysymykset resonoivat, suuntaa Proffan kellarin kabinettiin keskiviikkona 14.12. klo 18.30 P-klubin ja SYY-Turun yhteiseen harkkapaneeliin. Paneelissa keskustellaan yleisesti harkkauhausta ja harkassa olemisesta sekä annetaan näihin ensikäden tietoa opiskelijalta toiselle.
Panelisteina toimii SYY-Turun jäsenjärjestöjen opiskelijoita, ja edustettuja harkkapaikkoja löytyy aina sisäministeriöstä ja Turun kaupungista Keskusrikospoliisiin ja Lounais-Suomen poliisilaitokseen.
Saavu siis Proffan kabinettiin täynnä intoa sekä hyviä kysymyksiä!

P-klubin ja oppiaineiden pikkujoulut klo 17 Kampuskappelissa
2022-12-08 17:00 | Kampuskappeli
Mikä yhdistää opiskelijaa ja professoria? No tietenkin pikkujoulujen kuumeinen odotus! P-klubi järjestää joulukuussa taas perinteiset pikkujoulut, joissa niin jäsenistö kuin oppiaineiden henkilökunta pääsevät nauttimaan toistensa seurasta jouluisten herkkujen ja musiikin ääressä. Saavu siis Kampuskappeliin levittämään joulumieltä!

Pikkujoulusitsit klo 18.00 alkaen Kirkkotiellä
2022-12-03 18:00 | Lex Kirkkotie, Kirkkotie 15-19, Turku, 20540, Finland
Syyslukukauden päättävät pikkujoulusitsit ovat täällä taas! Tule siis yhdessä muiden klubilaisten kanssa juhlistamaan lukukauden päätöstä Kirkkotielle. Jatkot järjestetään Kirkkotiellä ja ovat kaikille avoimet!

P-klubin savipaja klo 15-17.30 Turku-salissa
2022-11-30 15:00 - 17:30 | Turku-sali, Rehtorinpellonkatu 4A, Turku, Finland
Tule rentoutumaan ja askartelemaan P-klubin savipajaan! Savipajassa pääset suunnittelemaan ja toteuttamaan unelmiesi esineen koristamaan asuntoasi.

Savipaja pidetään 30.11. klo 15.00-17.30 Turku-salissa. Osallistuminen maksaa 3 €, ja voit nyt ilmoittautua seuraavan Google Forms -lomakkeen kautta: https://forms.gle/YzPeLtMrrS1kiFPN6
Ilmoittautuminen on auki 20.11. asti.

Neighbours From Hell kello 18:00 alkaen toimistolla
2022-11-29 18:00 | Toimisto, Rehtorinpellonkatu 4B, Turku, 20500, Finland
On taas aika juhlia (v)ihastuttavien naapureidemme kanssa, sillä legendaariset Neighbours from Hell -toimistobileet tulevat! Tällä kertaa kekkerit järjestetään Kannan, Kritiikin, ELSAn ja P-klubin voimin 29.11. klo 18 toimistoillamme.

Näissä kekkereissä pääset tutustumaan naapureihisi ja heidän toimistoihinsa. Illan aikana järjestetään myös perinteinen viestikilpailu, joten tule siis siivittämään tai kannustamaan ainejärjestösi voittoon!

MITÄ?: Neighbours From Hell
MISSÄ?: Rehtorinpellonkatu 4B, toimistot
MILLOIN?: 29.11. klo 18 alkaen
MITÄ MAKSAA?: Ei mitään!
PUKUKOODI? Haalarit
MIKSI? Naapurit tutuksi!

Viini ja valitus -ilta klo 16.30 toimistolla
2022-11-28 16:30 | Toimisto, Rehtorinpellonkatu 4B, Turku, 20500, Finland
Klubilaiset ja kopot kerääntyvät 28.11. valittamaan syksyn luentokursseista P-klubin toimistolle. Viinin ja valituksen tavoitteena on kerätä palautetta opetushenkilökunnalle ja keskustella myös muista kopoiluun liittyvistä aiheista. Tarjolla on tapahtuman nimen mukaisesti viiniä ja pientä naposteltavaa. Tervetuloa nauttimaan kurjuudesta!

P-klubin sääntömääräinen syyskokous klo 16.00 Turku-salissa
2022-11-24 16:00 | Turku-sali, Rehtorinpellonkatu 4A, Turku, Finland
Tervetuloa Turun yliopiston Politiikan tutkimuksen klubi ry:n sääntömääräiseen syyskokoukseen!

Kokouksessa käsitellään yhdistyksen sääntömääräiset asiat, kuten hyväksytään vuoden 2023 toimintasuunnitelma, talousarvio sekä valitaan ensi vuoden hallitus ja toimijat. P-klubin jäsenet voivat etukäteen yksin tai yhdessä valmistella ja esittää kirjallisia ponsia eli toimenpide-ehdotuksia alkavan vuoden hallitukselle.

P-Lexit kello 22:00 alkaen Fortessa!
2022-11-22 22:00 | Forte, Kristiinankatu 8, Turku, Varsinais-Suomi, Finland
Lex ja P-klubi pääsevät taas yhdessä näyttämään miten juhlitaan, kun Forte avaa ovensa sini-puna-haalarikansalle!

MITÄ: P-LEXIT
MISSÄ: Forte
MILLOIN: 22.11. klo 22:00 alkaen
KUI PAL: 3€
MIKSI: Koska ikoninen tapahtuma

P-Lexien alkuralli kello 18:00 alkaen Kirkkotiellä
2022-11-22 18:00 | Lex Kirkkotie, Kirkkotie 15-19, Turku, 20540, Finland
Tapahtumaan ilmoittaudutaan pareittain, joista muodostetaan paikan päällä 4 hengen ryhmät. Näissä ryhmissä kilpaillaan erilaisissa hauskoissa lajeissa ja illan päätteeksi kruunataan alkurallin paras tiimi!

P-Lexien alkuralli kello 18:00 alkaen Kirkkotiellä
2022-11-22 18:00 | Lex Kirkkotie, Kirkkotie 15-19, Turku, 20540, Finland
Tapahtumaan ilmoittaudutaan pareittain, joista muodostetaan paikan päällä 4 hengen ryhmät. Näissä ryhmissä kilpaillaan erilaisissa hauskoissa lajeissa ja illan päätteeksi kruunataan alkurallin paras tiimi!

Rallien jälkeen iltaa jatketaan virallisessa P-Lex tapahtumassa, josta infoa lisää myöhemmin

Ilmoittautuminen tehdään pareissa, joten etsithän itsellesi myös rallikaverin! Huom. toinen parin jäsen ilmoittaa molemmat!
Ilmoittautuminen aukeaa ma 14.11. kello 14 Kide-appissa!

Viimeinen ehtoollinen fukseille klo 18 Turku-salissa
2022-11-16 18:00 - 20:00 | Turku-sali, Rehtorinpellonkatu 4A, Turku, Finland
Fuksisyksy on edennyt loppupuolelle, mikä tarkoittaa, että virallinen tuutorointikin lähenee vääjäämättä loppuaan – kasteet on saatu, haalarit ansaittu ja syksyn koettelemukset kostettu. Me tuutorit haluamme kuitenkin vielä kerääntyä yhteen viettämään iltaa teidän fuksien kanssa Viimeisen ehtoollisen merkeissä!

Ehtoollista vietetään Turku-salissa keskiviikkona 16.11. klo 18–20. Luvassa on pientä (salaista) ohjelmaa, syötävää ja rentoa illanviettoa. Tapahtuma on päihteetön, mutta halutessaan iltaa voi jatkaa Proffan kellarissa.

P-klubin työelämäilta klo 19 alkaen Pub3 salissa
2022-11-15 19:00 - 21:00 | Publicum, Assistentinkatu 7, 20500, Finland
Se tulee taas – perinteinen P-klubin työelämäilta! Syksyn hämärtyessä ja iltojen kylmetessä on jälleen aika päästä tutustumaan P-klubin menneiden vuosien opiskelijoihin ja kuulemaan heidän kokemuksiaan työelämästä.

Työelämäilta järjestetään Publicumilla salissa Pub3 tiistaina 15.11. klo 19 alkaen.

Aiempien vuosien tapaan tapahtuma toteutetaan speed dating -muotoisena. Opiskelijoista muodostetaan ryhmiä, jotka kiertävät illan aikana keskustelemassa yksitellen jokaisen alumnin kanssa. Näin opiskelijat pääsevät kyselemään alumneilta juuri niitä asioita, jotka heitä askarruttavat ja kiinnostavat työllistymisessä ja työelämässä. Tämän jälkeen tarjolla on pientä syötävää ja juotavaa ja opiskelijoilla on mahdollisuus jatkaa keskustelua alumnien kanssa.

Rapusitsit kello 19:00 alkaen @K
2022-11-10 19:00
SF-klubben ja P-klubi pääsevät vuosien tauon jälkeen sitsaamaan yhdessä 10.11.! Näitä legendaarisia sitsejä et halua jättää välistä, ilmoittaudu kuitenkin nopeasti, paikkoja on rajattu määrä!

Ilmoittautuminen alkaa 27.10. kello 12:00 (aikaisempia ei hyväksytä!) ja päättyy 3.11. kello 12:00
Linkki ilmoittautumiseen löytyy Facebook-tapahtumasta.

MITÄ: Rapusitsit
MILLOIN: 10.11. kello 19:00, ovet 18:30
MISSÄ: K, lisätietoa lähempänä
MITÄ MAKSAA: 13€/15€
MIKSI: P-KLUBI <3 SF-KLUBBEN

P-klubin vuoden 2023 TOSU-ilta klo 17.00 toimistolla
2022-11-09 17:00, 2022-11-07 17:00 | Toimisto, Rehtorinpellonkatu 4B, Turku, 20500, Finland
Toimintasuunnitelma on yhdistyksen ja hallituksen ohjenuora, jossa määritellään tapahtumat, toimenpiteet ja muut asiat, joita yhdistyksen ja sen hallituksen tulee toteuttaa toimintavuoden aikana.

Toimintasuunnitelma ja talousarvio hyväksytään yhdistyksen sääntömääräisessä syyskokouksessa torstaina 24. marraskuuta. Toivomme, että kiinnostuneet tulevat paikalle toimistolle linjaamaan toimintasuunnitelmaa suunnitteluiltoihin, jotta itse syyskokous olisi vaivattomampi. Toimintasuunnittelman muokkaaminen on toki mahdollista myös syyskokouksessa.

Tervetuloa suunnittelemaan P-klubin toimintaa vuodelle 2023!

Syksyn liikuntaekskursiolla luvassa värikuulasotaa!
2022-11-08 17:30
Kauan odotettu liikuntaekskursio järjestetään jälleen! Nyt on ainutlaatuinen mahdollisuus kokea paintball elämys pohjoismaiden suurimmalla sisäpeliareenalla, jossa tilaa on 1500 neliön verran. Kaupunkitaisteluareenalta löytyy linja-autoja, kerrostaloja sekä aidot savutehtosteet. Kuulia on käytössä rajattomasti. Ammu niin paljon kuin ehdit!

Tapahtuma järjestetään tiistaina 8.11. osoitteessa: Kairiskulmantie 16, 20760 Piispanristi. Peliaikaa on 1,5h. Mukaan mahtuu nopeimmat 23 henkilöä. Tapahtuma on päihteetön.

Ilmoittautuminen alkaa huomenna 19.10. klo 12.00. Lisätietoja tapahtumasta sekä ilmoittautumisen löydätte liikuntaekskursion

MITÄ: P-klubin liikuntaekskursio
MISSÄ: Pohjoismaiden suurimmalla sisäpeliareenalla (Kariskulmantie 16, 20760 Piispanristi)
MILLOIN: Tiistaina 8.11. kello 17.30
MITÄ MAKSAA: Vain 25 €

P-klubi XLVII
2022-11-04 18:00
Tervetuloa viettämään Turun yliopiston Politiikan tutkimuksen klubi ry:n 47. vuosijuhlia perjantaina 4.11. Kårenille (Hämeenkatu 22). Juhlallisuudet alkavat kutsuvieraille tarkoitetulla cocktail-tilaisuudella kello 18.00. Pääjuhla alkaa samassa rakennuksessa kello 19.00. Pääjuhlan jälkeen bussit kuljettavat juhlakansan jatkoille Kirkkotielle noin klo 00.30 alkaen. Jatkoille ovat tervetulleita myös ne jäsenet, jotka eivät osallistu pääjuhlaan.
Seuraavana päivänä lähdemme viettämään akateemista silliaamiaista salaiseen paikkaan X. Bussikuljetus sillikselle lähtee Assarin ullakon edestä (Rehtoripellonkatu 4 A) tasan kello 10.00. Olethan ajoissa paikalla, sillä bussit eivät odota!
Sillikselle on mahdollista osallistua, vaikka ei osallistuisikaan vuosijuhlien pääjuhlaan. Tässä tapauksessa ilmoittauduthan suoraan sähköpostitse festikset@gmail.com.
